Razstava: Vino naše vsakdanje
2021-06-17 00:00 - 2022-12-31 00:00 UTC | Pokrajinski muzej 2 Grajska ulica Maribor, Upravna enota Maribor, 2000 Slovenia
Otvoritev: četrtek, 17. junija 2021, ob 18. uri, viteška dvorana, vhod z Grajske ulice.
Razstava s prikazom delovnih šeg in navad sledi koledarskemu letu v vinogradu, vzporedno pa pripoveduje o vlogi vina v vsakdanjem življenju, ob velikih življenjskih prelomnicah in ob praznikih.
Vino predstavi kot živilo, poživilo, naravno zdravilo, njegove temne plati in nakazuje razloge za njegovo vseprisotnost v našem kulturnem okolju. Obiskovalcem je na razstavi na voljo interaktivna miza, ki ponuja vpogled v slavnostne jedilnike različnih zgodovinskih obdobij. Prikazuje odnos do hrane in vina ter spremembe, ki so se dogajale za bogataško mizo od 15. do 20. stoletja.
FOTO: Pivski vrč, bilikum, 1900, Šmarje pri Jelšah
Ogled razstave:

torek-sobota: 10.00-18.00

Povezava do originalnega članka

Nevidni Maribor: Nadvojvoda Janez, oče Meranovega
2022-02-08 12:00 - 2022-12-31 00:00 (Europe/Paris) | Vinske ceste / Posestvo Meranovo, Vrhov Dol 14, 2341 Limbuš
»Zvestoba dobremu staremu, vendar tudi posluh za novo.«
»… Lep dan, zahajajoče sonce, mir. Bog obvarji to božansko deželo, sem si mislil, v tvojih rokah sta mir in sreča te mile pokrajine. Z lepoto si jo zaznamoval in vanjo naselil dobre ljudi …« (iz dnevnika Nadvojvode Janeza)

Vljudno vas vabimo na ogled nove muzejske postavitve na Meranovem, ki vas bo popeljala po zgodovini posesti na drugačen način. Otvoritev, ki bo potekala v torek, 8. februarja 2022, ob 12. uri, je prva v seriji mariborskih obeležij 200. obletnice prihoda nadvojvode Janeza na Meranovo in v Maribor.

Nadvojvoda Janez Habsburško-Lotarinški je leta 1822 kupil posestvo, danes znano kot Meranovo. Ime je dobilo po njegovem sinu, grofu Francu Meranskem. Z velikimi stroški jo je spremenil v vzorno vinogradniško posest. Na njej je uvedel porenske sorte vinske trte, s čimer je ustvaril možnost za dvig kakovosti vinogradništva v Podravju. Prvi uspeh se je pokazal že ob trgatvi leta 1826, ki se je je nadvojvoda Janez osebno udeležil. Na tem posestvu je nadvojvodo in njegovo ženo Ano Plochl leta 1830 obiskal tudi sam avstrijski cesar Franc I. s soprogo Karolino Avgusto, sicer Janezov brat.

Vinogradi so postali tako ugledni in znani, da so na posesti v današnjem Hrastju leta 1832 ustanovili viničarsko šolo, ki je poudarjala pomen praktične izobrazbe. Vrhunec teh prizadevanj pa je bila ustanovitev Štajerske deželne sadjarsko-vinarske šole v Mariboru leta 1872. Kot velik dosežek sistematičnega prepletanja kmetijstva, kulture, raziskovanja in izobraževanja je potrebno omeniti oceno prvovrstnosti vina sorte rizlinga z Meranovega leta 1855 na veliki mednarodni razstavi kmetijskih, industrijskih in umetnostnih izdelkov v Parizu.
Vsebine raziskujemo in jih z umetniškimi postopki in ambientalnimi postavitvami predstavljamo na nove načine, od fizičnih objektov do izkušenj najnovejših tehnologij.

Razstava bo na ogled do konca leta 2022.
Za odpiralni čas prosimo, da nas predhodno kontaktirate na kibla@kibla.org.

———–

Projekt je nastal v sodelovanju s Fakulteto za kmetijstvo in biosistemske vede Univerze v Mariboru.
Nevidni Maribor je pilotni projekt Mreže RUK v izvedbi KIBLA2LAB. Naložbo sofinancirata Republika Slovenija in Evropska unija iz Evropskega sklada za regionalni razvoj.

Povezava do originalnega članka

Luka Hernet / Bežim, vendar ostajam
2022-09-01 18:00 - 2022-12-04 00:00 (Europe/Paris) | Maribor center / UGM Šop, Strossmayerjeva 6
Fotograf Luka Hernet se na svoji prvi samostojni razstavi predstavlja s fotografskimi podobami domačega mesta. Maribor odstira v novi luči.Fotografije so nastale v času, ko je bilo javno življenje povsem ustavljeno in ko so bila potovanja, tudi čisto blizu, nemogoča. Takrat smo mnogi odkrivali domače okolje – in ga včasih videli povsem na novo, iz druge perspektive. »Fotografije so beg iz udobnega, domačega okolja. Kljub temu, da je to mesto moj dom, sem si takrat želel pobegniti nekam drugam. Te fotografije so moj beg.« Rezultat je zanimiva vaja v slogu – poiskati tujost v domačem okolju, zamisliti si situacijo v drugi realnosti, preslikati znan prizor v drug svet, pobegniti, a stati na mestu. »V seriji sem želel fotografirati objekte – stanovanjske, industrijske, športne, komercialne – kakor da so v drugem kraju. Recimo v nekakšni industrijski coni Amerike ali blokovski utopiji v Angliji.« Predvsem za Mariborčane so Hernetove fotografije tako lep souvenir, razglednice iz tujih krajev, ko je naše mesto v času pandemije skozi Hernetov objektiv potovalo daleč stran.

Povezava do originalnega članka

3. sklop: Načini uporabe
2022-09-23 00:00 - 2022-11-11 00:00 (Europe/Paris) | Pekarna Magdalenske mreže in kulturna prizorišča
September – november, Pekarna Magdalenske mreže in kulturna prizorišča
3. sklop: Načini uporabe
Načini gledanja je brezplačni neformalni izobraževalni program, namenjen vsem, katerim slovenščina predstavlja drugi jezik. Osredotoča se na pridobivanje znanj in veščin za delo v kulturnem sektorju. Program udeleženkam in udeležencem omogoča tudi aktivno spoznavanje sodobne umetnosti in skupinsko obiskovanje kulturnih dogodkov v Mariboru.

Program, ki je sestavljen iz predavanj, praktičnih in teoretičnih delavnic ter obiskovanja kulturnih dogodkov, je razdeljen na štiri sklope, trenutno potekajo srečanja tretjega sklopa, ki je poimenovan “Načini uporabe”.

3. sklop: Načini uporabe (september-november)

V tretjem sklopu bodo udeleženke_ci spoznavale_i različne podporne vsebine s področja veščin javnega nastopanja, komuniciranja z javnostmi, priprave podcastov, osnovami tehnične organizacije kulturnih vsebin ipd. Hkrati bodo udeleženke_ci v tem sklopu pridobivale_i znanja in veščine, ki jim ne bodo služili samo pri zaposlovanju na področju kulture, temveč tudi v drugih sektorjih.

Vsa srečanja se pričnejo ob 18.00 in potekajo v prostorih zavoda Pekarna Magdalenske mreže na naslovu Ob železnici 16 (prtličje prenovljene zgradbe KC Pekarna z vhodom ob zapornici).

● OBLIKOVANJE PROMOCIJSKIH MATERIALOV • dvodnevna teoretično praktična delavnica
torek in četrtek, 20. 9. in 22. 9. 2022 ob 18.00
mentor: Borut Wenzel

● SITOTISK • delavnica ustvarjanja promocijskih materialov s tehniko sitotisk
torek 27. 9. 2022 ob 18.00
mentorica: Maja Pegan

● DIGITALNO FABRICIRANJE • delavnica osnov kreativnega oblikovanja in metode dela ter spoznavanje materialov, ralunalniških orodji in strojev
torek 4. 10 2022 ob 18.00
mentor: Vito Dorojević

● OSNOVE TEHNIČNE PODPORE PRI IZVEDBI DOGODKA
četrtek in torek 6. 10. in 11. 10. 2022 ob 18.00
mentor: Matjaž Rušt

● OSNOVE PR • dvodnevna delavnica komuniciranja z javnostmi
torek in četrtek 18. 10. in 20. 10. 2022 ob 18.00
mentorica: Mateja Meh

● VEŠČINE JAVNEGA NASTOPANJA, PREZENCA V VSAKDANJEM ŽIVLJENJU • delavnica javnega nastopanja
torek 25. 10. 2022 ob 18.00
mentor: Viktor Meglič Hrvatin

● PODCAST TEORETIČNO IN PRAKTIČNO • delavnica podcastov
četrtek 27. 10. 2022 ob 18.00
mentor: Miha Šajina

● TRAJNOSTNE ALTERNATIVE V OBLIKOVANJU • predavanje o trajnostnem oblikovanju
četrtek 4. 11. 2022 ob 18.00
predavateljica: Barbara Predan

● DRUŽENJA OB UMETNOSTI

mentorica: Irena Borić

petek, 9. 9. 2022 ob 18.15 in 19. 00 • ogled razstave PRORAČUN (Andrej Štular) in otvoritev razstave ANALOGNO 1968 – DIGITALNO 2022 (Bogdana Čobal), Galerija K18WD-30 / razstavišče Vetrinjski dvor in galerija UGM Studio
četrtek, 15. 9. 2022 ob 18.40 • otvoritev Mednarodnega festivala dokumentarnega filma Dokudoc in premiera filma Poletje 91 (Žiga Virc), LGM
sreda, 28. 9. 2022 ob 19.00 • otvoritev Mednarodnega filmskega festivala stop animacije StopTrik, Vetrinjski dvor
četrtek, 29. 9. 2022 ob 20.00 • ogled tekmovalnega programa Mednarodnega filmskega festivala stop animacije StopTrik, Vetrinjski dvor

Programu se lahko pridružite kadarkoli!

● 1. SKLOP: Načini gledanja (februar in marec 2022)
2. SKLOP: Načini ustvarjanja (marec – junij 2022)
3. SKLOP: Načini uporabe (september – november 2022)
4. SKLOP: Načini povezovanja (14. november in december 2022)
● DRUŽENJA OB UMETNOSTI (januar 2022 – december 2022)

kontakt

nacini.gledanja@pekarnamm.org

info

Načini gledanja

fb skupina

https://www.facebook.com/groups

Srečanja potekajo v skladu z NIJZ priporočili, udeležene_i morajo zagotoviti PCT pogoje (prebolele_i, cepljene_i, testirane_i). Udeležene prosimo, da upoštevajo priporočila NIJZ. Hvala za razumevanje.

Operacijo Načini gledanja sofinancirata Republika Slovenija in Evropska unija iz Evropskega socialnega sklada.

Povezava do originalnega članka

Drava pa še kar teče ...
2022-10-29 16:00 - 2022-11-05 16:00 (Europe/Paris) | Maribor center / Avla LGM (Vojašniški trg 2 A, Maribor)
16+, zvočni sprehod.
Maribor se rojeva na nabrežju Drave, naseljujejo ga ljudje z vseh vetrov, različnih poklicev.
Tudi na mestu, kjer danes stoji Lutkovno gledališče Maribor, že od 10. stoletja naprej bivajo in delajo ljudje. Minoritski samostan nastaja in se veča. V njem, ob njem in v mestu vrvi življenje.
Skozi daljnogled, drobnogled in vznemirljiv pogled v besedo in zvok pretvorjeno bogato historično in literarno tkivo. Kdo je domač, kdo tujec, kako utripa prostor in hrani spomin, kako ga uziramo danes?
Zvočna pripoved se dopolni z doživljanjem in dojemanjem prostora. Popotovanje v svojem ritmu odpira bogata asociativna polja, nagovarja vedeža in radovedneža, čutečega in razmišljujočega obiskovalca.
Razpisani termin:
29. 10. ob 16.00, 16.30 in 17.00
2. 11. ob 17.00 in 17.30
4. 11. ob 19.00 in 19.30
5. 11. ob 16.00, 16.30 in 17.00
Število udeležencev, na razpisan termin, je omejeno na 8.

Povezava do originalnega članka

Filmske nedelje (in sobote) v Lutkovnem: Mariborska premiera: Ennino
2022-10-30 19:00 - 2022-11-05 00:00 (Europe/Paris) | Lutkovno gledališče Maribor
30. 10. in 5. 11. 2022 ob 19.00, Lutkovno gledališče Maribor
Filmske nedelje (in sobote) v Lutkovnem:
Mariborska premiera: Ennino

Vrhunski dokumentarec o mojstru filmske glasbe Enniu Morriconeju, ki ga je posnel režiser kultnega Cinema Paradisa Giuseppe Tornatore. Ganljiv, poučen, življenjski in poznavalski, s številnimi izjemnimi govorci iz sveta filma, ki so z mojstrom sodelovali in zadnjim intervjujem z mojstrom samim, ki je pred izidom filma preminil.

* ENNIO

dokumentarni / Giuseppe Tornatore / Italija, Belgija, Nizozemska, Japonska / 2021/ 156 min / angleščina, italijanščina s slovenskimi podnapisi

Ennio je polnovredni portret Ennia Morriconeja, najbolj priljubljenega in izpopolnjenega glasbenika 20. stoletja, ki ga je ljubilo mednarodno filmsko in glasbeno občinstvo. Bil je dvakratni dobitnik oskarja, prejemnik številnih drugih nagrad in priznanj, predvsem pa avtor več kot 500 nepozabnih filmskih soundtrackov. Dokumentarec njegovo zgodbo razgrne skozi dolg intervju Tornatoreja z mojstrom, arhivske posnetke, njegovo glasbo in pričevanja umetnikov ter režiserjev, kot so Bertolucci, Montaldo, Bellocchio, Argento, Taviani, Verdone, Barry Levinson, Roland Joffè, Oliver Stone, Quentin Tarantino, Hans Zimmer, Bruce Springsteen in drugi. Ennio je tudi raziskava, katere namen je razkriti, kako malo je dejansko znano o Morriconeju – na primer njegova strast do šaha, ki ima morda skrivnostne vezi z njegovo glasbo. A tudi realističen izvor nekaterih njegovih glasbenih intuicij, kot je krik kojota, ki ga nakazuje glasbenega tema Dobrega, slabega in grdega, ali ritmično ploskanja rok stavkajočih rimskih delavcev po pločevinkah, ki je navdihnilo čudovito temo Sosenga Pereira. Izuma, ki potrjujeta njegovo stalno ljubezen do absolutne glasbe in poslanstvo v vztrajnem eksperimentiranju.

Napovednik: https://www.youtube.com/watch

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Festival Mladi Maribor 2022
2022-11-03 09:00 - 2022-11-17 18:00 (Europe/Paris) | MKC Maribor
V deveti ediciji festivala Mladi Maribor, ki se bo zgodil na več kot 10-ih lokacijah, predstavljamo pestro paleto možnosti za udejstvovanje in aktiviranje!
V sklopu letošnjega Festivala Mladi Maribor te med 3. in 17. novembrom 2022 vabimo, da se kvalitetnih ustvarjalnih, izobraževalnih, športnih in zabavnih dogodkov, ki so ti lahko v pomoč tudi pri odločanju o prihodnosti, udeležiš na več kot 10-ih različnih lokacijah v mestu in tudi preko spleta.

V prvem delu festivala te vabimo, da raziščeš mladinske prostore v Mariboru.

CELOTEN PROGRAM

Če si dijak_inja ali študent_ka in se še odločaš o svoji prihodnosti, te v drugem delu festivala vabimo, da obiščeš Karierni sejem – sejem poklicev in izobraževanja.

KARIERNI SEJEM

Organizacija: MKC Maribor
Partnerji: KUD Coda, Pekarna Magdalenske mreže, Slovenska filantropija, Slam zverine, Društvo Salezijanski mladinski center Maribor, Center eksperimentov Maribor, Standup avtmigeci, Zavod PIP, Zveza prijateljev mladine Maribor, Kulturno društvo mladinski center Indijanez, Študentska organizacija Univerze v Mariboru, Popotniško združenje Slovenije
Podpora: Mestna občina Maribor, Urad RS za mladino

Povezava do originalnega članka

Svetlobna slika
2022-11-03 10:00 - 14:00 (Europe/Paris) | Kulturni inkubator
Zavod MARS Maribor, v sodelovanju z Mladinskim kulturnim centrom, pripravlja sklop digitalnih delavnic za otroke in mlade, ki so del projekta Prostori za brezplačno učenje otrok programiranja in robotike v času šolskih počitnic.
Na delavnici bomo povezovali klasične slikarske pristope z digitalnimi. Raziskovali bomo svetlobo in jo digitalno zapisali. Udeleženci bodo delali individualno in skupinsko.
Vabljeni vsi zainteresirani, ki vas zanima ustvarjalna raba pametnih telefonov. Spoznajte osnove fotografije, videa in drugih aplikacij, ki jih lahko raziskujete s pametnimi telefoni. Spletli bomo nova prijateljstva in se podali skozi različne ustvarjalne izzive.
Udeleženci bodo ustvarjali posamično in skupinsko, ob zaključku projekta v jesenskih počitnicah pa se bodo predstavili z mini razstavo.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Izvaja: Zavod MARS Maribor, Irena Pamič

foto: Zavod MARS Maribor

Povezava do originalnega članka

Pravljična ura za otroke v Pionirski knjižnici Nova vas ob 17. uri
2022-11-03 17:00 (Europe/Paris) | Pionirska knjižnica Nova vas
Pravljična ura za otroke
V četrtek, 3. novembra 2022, ob 17. uri.
Vabljeni v pravljično sobo Pionirske knjižnice Nova vas.

Povezava do originalnega članka

Plastonci 6+
2022-11-03 18:00 (Europe/Paris) | Velika dvorana
Plastonci 6+
Ekološki lutkovni muzikal

Peter Kus in Tery Žeželj / Koprodukcija s Cankarjevim domom Ljubljana in Zavodom Kuskus

Predstava Plastonci pripoveduje o novem življenju plastičnih bitij, ki se je na Zemlji razvilo po izumrtju človeštva. Usoda ljudi se je končala z izbruhom okoljskih katastrof, ki so bile predvidljive posledice samodestruktivne moči razvoja človeške civilizacije: dvignila se je gladina morja in zalila vsa mesta ob obalah oceanov; planet se je pregrel in postal neprimeren za življenje; nenehno je bil izpostavljen silnim orkanom, poplavam in sušam; zrak okoli mest je postal strupen …
Plastonci nas tako soočijo z eno ključnih preizkušenj bližnje prihodnosti. Pred gledalce postavijo podobo konca človeške civilizacije, kot ga napoveduje sodobna znanost. Za ljudmi ostane neslutena količina plastičnih odpadkov, ki še milijone let v osceanih počasi razpadajo. V morski vodi sčasoma nastanejo pogoji za proces plastogeneze, med katero se iz ostankov mikroplastike razvijejo preprosti organizmi. V naslednjih treh milijardah let proces pripelje do nove civilizacije inteligentnih
bitij – Plastoncev.

Nakup kart

Povezava do originalnega članka

Mali ustvarjalci // LEGO živalski vrt
2022-11-04 09:00 - 10:30 (Europe/Paris) | Kulturni inkubator
MKC Maribor in Mali ustvarjalci v poletnih mesecih vabimo na brezplačne LEGO delavnice, na katerih se bodo mali raziskovalci (6-11 let) srečali z zanimivimi načrti, poučnimi nalogami in super idejami.
Na delavnici se bomo srečali z zanimivimi načrti, poučnimi nalogami in super idejami. Naučili se bomo veliko s področja robotike in programiranja, se malo poigrali in ob tem neizmerno zabavali. Pri delu bomo uporabljali Lego izobraževalne komplete WeDo ter tablice.
Sestavili bomo robote v obliki živali in jim pomagali, da “oživijo”. Premikanje robotov bomo dosegli z blokovnim programiranjem na tablicah. Sestavili bomo različne živali ter ostale potrebne elemente, da uprizorimo dogajanje v živalskem vrtu. Pogovorili se bomo tudi o posameznih živalskih vrstah in njihovih značilnostih. Otroci tekom delavnice delno sledijo navodilom, delno pa delajo po svoji domišljiji in preizkušajo, kaj deluje (in kaj ne) ter se naučijo, kako delujeta mehanika in programiranje.
Vabljeni ste prav vsi – tisti brez predhodnega znanja, kot tudi tisti, ki ste se naših delavnic že udeležili in ste si nekaj znanja s področja robotike in programiranja že pridobili, saj je kombinacij s kockami in programiranjem veliko in ne more se nam zgoditi, da nam bi zmanjkalo idej.
Vabimo vse otroke stare med 6 in 11 let. Mentor se bo na delavnici posvetil vsakemu posebej in mu dodelil delo, ki je zanj primerno.
Za udeležbo je obvezna vnaprejšnja prijava, ki jo najdete s klikom na spodnji gumb:

Prijavi se

Več informacij o delavnicah najdete na spletni strani maliustvarjalci.si.

Povezava do originalnega članka

RAZSTAVA »GLAZERJEVI NAGRAJENCI 2012–2022«
2022-11-04 17:00 (Europe/Paris) | Univerzitetna knjižnica Maribor 10 Gospejna ulica Maribor, Upravna enota Maribor, 2000 Slovenia
Avla
Razstavo portretnih fotografij v črno-beli tehniki fotografa Branimira Ritonje bo odprl pogovor o fotografijah nagrajencev ter zgodovini in vlogi Glazerjevih nagrad. O fotografijah nagrajencev in o zgodovini, vlogi in pomenu Glazerjevih nagrad se bodo pogovarjali avtor fotografij Branimir Ritonja, predsednik odbora za podelitev Glazerjevih nagrad prof. dr. Miran Štuhec in eden od pobudnikov podeljevanja nagrad mag. Franci Pivec.
Na ogled od 4. do 30. novembra.
Dogodek ob odprtju: petek, 4. november, 17.00. Avla

Povezava do originalnega članka

Pubec 2022 - Salon štajerski mladih vin
2022-11-04 18:00 - 23:00 (Europe/Paris) | Maribor center / Arkade mariborskega gradu (Grajska ulica 2, Maribor)
Poišči svojega Pubeca!
Štajerska mlada vina.
​4. november 2022 od 18. ure dalje
Arkade mariborskega gradu
Na sedmem salonu štajerskih mladih vin bomo pokušali vina najboljših vinarjev regije. V spremljavi odlične glasbe, štajerske kulinarike se nam obeta še en vrhunski vinski dogodek, ki nas bo popeljal v vinsko letino nove sezone.
Cena vstopnice: 18 EUR
Vstopnice je možno kupiti:
1. Turistično informacijski center Maribor
N: Partizanska 6a, 2000 Maribor
T: 02 234 66 11
E: tic@maribor.si
2. Hiša Stare trta
N: Vojašniška ulica 8, 2000 Maribor
T: 02 25 15 100, 051 335 521
E: stara-trta@maribor.si
V Turistično informacijskem centru Maribor in Hiši Stare trte je možen nakup samo z gotovino do vključno 3. 11. 2022.
3. Eventim – spletni nakup

Povezava do originalnega članka

Slava Klavora – Spomenik
2022-11-04 19:00 (Europe/Paris) | Mali oder Narodnega doma Maribor
4. 11. 2022 ob 19.00, Mali oder Narodnega doma Maribor
Slava Klavora – Spomenik
Predstava za katero je skupina letos prejela Matička za v celoti najboljšo predstavo na 60. Linhartovem srečanju in tri ZIZ nagrade (za serijsko padanje, za predstavo in za režijo) ponovno na Malem odru Narodnega doma Maribor!

Osrednja platforma predstave je komunistično gibanje v Mariboru, kjer gledalke_ci pridejo v stik z mariborskimi aktivistkami_ti, kasnejšimi narodnimi heroji_njami. Dogajanje je postavljeno v nestabilni čas poznih tridesetih let, ko so Jugoslavijo pretresali mednacionalni spori, v bližnji soseščini pa je že zavladal nacifašizem, ki se je leto za letom, kakor temna senca, bližal Jugoslaviji.

Predstava gledalke_ce popelje v čas odraščanja, šolanja in političnega delovanja Slave Klavore ter njenih tovarišic_ev. Skupina izobraženih in izurjenih komunistk_ov ter mladih skojevk_cev je postala pomemben vir navdiha za upor, kajti z izdelanim programom, organizacijo in vizijo so komunistke_ti predstavljale_i alternativo obstoječemu kapitalističnemu sistemu. Z začetkom vojne so komunistke_i bile_i edine_i, ki so v ilegali nadaljevale_i svoje aktivnosti. Niso se predale_i in priznale_i nacistične okupacije. Začel se je boj. Začela se je revolucija.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Letos obeležujemo 100-letnico njenega rojstva in 80-letnico njene usmrtitve.

Kljub izjemnemu pogumu in dobri organiziranosti je gestapo 7. avgusta 1941 aretiral Slavo Klavoro in njene tovariše_ice. Osemnajst dni je Slava z nezlomljivo voljo kljubovala nečloveškemu nasilju. Ničesar jim ni izdala. Skupaj z drugimi borkami_ci so jo 24. avgusta ustrelili v mariborskih sodnih zaporih. Usmrčena pri komaj dvajsetih letih je Slava Klavora postala simbol poguma in upora slovenskega partizanstva. Letos obeležujemo 100-letnico njenega rojstva in 80-letnico njene usmrtitve.

Ker v pozabo odhajajo ideje, kraji, dogodki in osebe, katerih podob na spomenikih ne prepoznamo več, smo želele_i na podlagi dela Milice Ostrovške Kljub vsemu upor in drugih zgodovinskih virov oživiti pomen marksistične teorije in revolucionarnega boja na gledališkem odru.

Revolucija nosi njihova imena.

IGRAJO: Davorin Juhart, Anastazija Leščak, Nina Slanič, Tomaž Podbevšek, Tina Podbevšek
REŽISER: Viktor Hrvatin Meglič
SCENOGRAFINJA in KOSTUMOGRAFINJA: Nina Šulin
OBLIKOVANJE LUČI: Boštjan Vodnik
PROJEKCIJA: Vita Kolar
AVTOR FOTOGRAFIJE: Gregor Salobir
POMOČ PRI ORGANIZACIJI: Sašo Kornet
PRODUKCIJA: Pekarna Magdalenske mreže Maribor
SOORGANIZACIJA: Narodni dom Maribor, Radio Marš, Muzej narodne osvoboditve Maribor, Združenje borcev za vrednote NOB
Hvala tudi Zavodu za prestajanje kazni zapora Maribor.

Cena vstopnic: 10,00 € (redna); 7,00 € (dijaki, študenti, upokojenci); 0 € (brezposelne osebe s potrdilom).
Rezervacija in prevzem vstopnic:
Za obisk predstave si predhodno rezervirajte svojo vstopnico. Rezervacijo z navedbo števila vstopnic pošljite na info@pekarnamm.org. Upoštevan bo vrstni red rezervacij do zapolnitve mest, zato si svoje vstopnice zagotovite čim prej!
Plačate in prevzamete jih lahko na dan predstave med 18.30 in 19.00 v avli Narodnega doma Maribor.

Povezava do originalnega članka

Duo Atanasovski z gosti
2022-11-04 20:00 - 22:00 (Europe/Paris) | Maribor center / Dvorana generala Maistra (Ulica kneza Koclja 9, Maribor)
Koncert
Predstavitev novega albuma Liberte Toujours (MoonJune Records New York), ki ga je napisal mladi skladatelj Ariel Vei Atanasovski.
Oče in sin sta že celo življenje povezana tudi skozi glasbo. Skupaj smo ju že videli na koncertnih odrih kot je Cankarjev dom, SNG Drama Ljubljana, Dvorana Union Maribor, SNG Maribor…, predvsem, ko se je Ariel Vei kot gostujoči glasbenik priključil očetovim nastopom. Tokrat pa se je izoblikoval pravi pravcati duo z izvirno avtorsko glasbo, ki jo je v času prve karantene spisal mladi glasbenik Ariel Vei Atanasovski.

Povezava do originalnega članka

HOLLYWOOD ROSE (Guns N' Roses tribute)
2022-11-04 21:00 - 23:00 (Europe/Paris) | Mc pekarna
Gre za odnos do rock´n´rolla, gre za obdobje glasbe, ko so “Gunsi” bili na svojem vrhuncu.
Hollywood Rose so nastali leta 2003 in imajo za sabo preko 450 koncertov. Igrali so kot support legendarnim Twisted Sister in Billy Idolu, na Szigetu so napolnili prizorišče do zadnjega kotička. Mednarodne izkušnje so nabirali v 11 različnih evropskih državah.
Njihovi glasbeni vplivi, poleg očitnih, so še: Backyard Babies; Black Label Society; Wildhearts, Lenny Kravitz; Aerosmith; AC/DC; Alice In Chains.

Dejavnosti Društva IndiJanez podpirajo Mestna občina Maribor, Urad Republike Slovenije za mladino in Javni sklad Republike Slovenije za kulturne dejavnosti

Povezava do originalnega članka

Godzilla Tribute Band
2022-11-05 20:00 - 21:00 (Europe/Paris) | Maribor center / GT22 (Glavni trg 22, Maribor)
Predstava, ki želi biti koncert.
Godzilla Tribute Band je kolektiv, zbran zato, da reši svet. Zato, ker si ga želimo. Zato, ker ga moramo. Svetu držimo ogledalo. Pravzaprav ni ogledalo tisto, kar držimo. Je mnogo več. Smo mnogo več. Mi smo snovalci vesolja. Mojstri obreda, ki nastaja pred vašimi očmi. Pripovedovalci zgodbe, ki jo moramo deliti s preostalim svetom. Varuhi šibkejših, pozabljenih in narobe razumljenih. Mi smo motika družbenih sprememb. Zato svetu ne preostane drugega, kot da nam prisluhne. In končno odraste. Najdete nas v ilegali. V zaklonišču. V podzemlju. Godzilla Tribute Band je avtorski projekt in je kolektivno delo skupine. Je predstava, ki želi biti koncert. Je gledališče predmetov, kartonskih škatel, koruznih kosmičev in predvsem ljudi. Inspiracijo išče v punku, starih filmih in pretiranem patosu. O miselnem dimu, ki ga za seboj pušča predstava se bomo v nedeljo, 6. 11. 2022, pogovarjali na Zboru za publiko, ki ga vodi Lea Kukovičič.
Nakup vstopnic

Povezava do originalnega članka

We meet with style
2022-11-05 21:00 - 2022-11-06 06:00 (Europe/Paris) | Maribor center / Dvorana Gustaf (Ob železnici 16, Maribor)
Največji Hardstyle dogodek v Sloveniji.
WE MEET WITH STYLE – ULTIMATE HARDSTYLE EVENT
** 3 obletnica Rave Society ** @ Dvorana Gustaf,
Nastopajoči:

JNXD (Reverze, The Qontinent, Tomorrowland | NL) ** Prvič v Sloveniji **
DARK PHOENX (Factory of Sound | SI)
DJ PIR (SI)
PAYMON (Factory of Sound | SI)

Vstopnica: Predprodaja: 18€ Na dan dogodka: 25€ Pridobi svojo vstopnico že danes https://factoryofsound.si/event-tickets/

Povezava do originalnega članka

Barčica
2022-11-06 11:00 - 13:00 (Europe/Paris) | Maribor center / Dvorana generala Maistra (Ulica kneza Koclja 9, Maribor)
Predstava cikla Kekec 2022/2023
Da otroška domišljija nima meja in da otroci za igranje ne potrebujejo dragih in zapletenih igrač, nam bosta pokazala Katarina Barbara in Marko, junaka predstave Barčica.
Uglasbene ljudske pesmi, kot sta Barčica po morju plava in Čuk se je oženil nas bodo popeljale v svet igre, v katerem ne kraljujejo kupljene igrače temveč tiste, ki si jih junaka mimogrede omislita sama. Pred nami bodo oživeli vsakodnevni, tudi odsluženi predmeti in postali junaki čudovitih dogodivščin. Dragocena dediščina ljudskih pesmi pa ne bo zgolj spremljevalka predstave, temveč se bodo otroci pesmic mimogrede naučili in jih z junakoma tudi zapeli. Ob tem pa spoznali tudi kakšno danes pozabljeno slovensko besedo.
Roko na srce: veste, kaj pomeni, da sova sedi na vereji? Vsi ki si boste ogledali Barčico, boste vedeli!

Povezava do originalnega članka

Filmske nedelje (in sobote) v Lutkovnem: 25. Festival slovenskega filma v Mariboru
2022-11-06 19:00 (Europe/Paris) | Lutkovno gledališče Maribor
6. 11. in 12. 11. 2022 ob 19.00, Lutkovno gledališče Maribor
Filmske nedelje (in sobote) v Lutkovnem: 25. Festival slovenskega filma v Mariboru

Po Festivalu slovenskega filma si bomo ogledali nagrajeni celovečerni film ali nagrajene kratke filme. Najnovejši in najboljši slovenski filmi v Mariboru!

Vstopnice si zagotovite na blagajni Lutkovnega gledališča Maribor, na Vojašniškem trgu 2a. Blagajna je odprta od torka do petka med 10. in 13. uro, v četrtek tudi med 15. in 18. uro, v soboto med 9. in 11. uro ter uro pred vsako predstavo. Nakup vstopnic je možen tudi na SPLETU.
Vstopnina: 5 €

spletna stran film in maribor

* Konzorcij Film in Maribor sestavljamo Pekarna Magdalenske mreže, Društvo za razvoj filmske kulture – DRFK, Film Factory Maribor, Zavod MARS Maribor, Društvo Mitra “Filmske nedelje v Lutkovnem” pripravljamo v koprodukciji z Lutkovnim gledališčem Maribor in sofinanciranjem Mestne občine Maribor.

Povezava do originalnega članka

Godzilla Tribute Band
2022-11-06 20:00 (Europe/Paris) | IntimniOder.GT22
Godzilla je kraljica pošasti, a tudi ena največjih ikon pop kulture nasploh. Prvič se je pojavila v japonskem filmu režiserja Ishira Honde leta 1954 in do danes so o njej posneli šestintrideset filmov, ustvarili številne videoigrice, pojavljala pa se je še v stripih, romanih in TV-nanizankah. Mi smo izvorno Godzillo brali kot poezijo in služila nam je kot referenčna točka za vse strahove, uničenja in skorajšnje konce … skorajšnje.
Godzilla Tribute Band je kolektiv, zbran zato, da reši svet. Zato, ker si ga želimo. Zato, ker ga moramo. Svetu držimo ogledalo. Pravzaprav ni ogledalo tisto, kar držimo. Je mnogo več. Smo mnogo več. Mi smo snovalci vesolja. Mojstri obreda, ki nastaja pred vašimi očmi. Pripovedovalci zgodbe, ki jo moramo deliti s preostalim svetom. Varuhi šibkejših, pozabljenih in narobe razumljenih. Mi smo motika družbenih sprememb. Zato svetu ne preostane drugega, kot da nam prisluhne. In končno odraste.
Najdete nas v ilegali. V zaklonišču. V podzemlju.
Godzilla Tribute Band je avtorski projekt in je kolektivno delo skupine. Je predstava, ki želi biti koncert. Je gledališče predmetov, kartonskih škatel, koruznih kosmičev in predvsem ljudi. Inspiracijo išče v punku, starih filmih in pretiranem patosu.
O miselnem dimu, ki ga za seboj pušča predstava se bomo v nedeljo, 6. 11. 2022, pogovarjali na Zboru za publiko, ki ga vodi Lea Kukovičič.

Povezava do originalnega članka

CIKEL BLUE PLANET: JANI ŠEPETAVEC QUARTET - #NEXTPLZ
2022-11-07 08:00 - 17:00 (Europe/Paris) | Mali oder Narodnega doma Maribor
Jani Šepetavec -saksofon, efekti
Aleš Ogrin, klaviature
Erik Čebokli, el. bass
Tomi Purich, bobni

Navdušujoča, sodobna jazz fusion poslastica!

Slovenska jazz scena je od nedavna bogatejša za nov vrhunski album #NextPlz, ki ga zapolnjuje energična zmes modernega jazza, fusiona in funka. Glasbo zanj je spisal novogoriški saksofonist in skladatelj Jani Šepetavec, ki kot multiinstrumentalist v različnih projektih redno sodeluje s priznanimi slovenskimi glasbeniki.

Jani je magistriral na Jazz Institut Kunstuniversität v Gradcu , kjer se je uril v razredu profesorja Karlheinza Miklina. Svoje znanje je mojstril tudi na številnih tečajih z vrhunskimi mentorji (Don Menza, Dave Liebman, Bob Mintzer, Jerry Bergonzi, Donny McCaslin…).
Album “NextPLZ” ponuja pravzaprav vse, kar od modernega jazza pričakujejo jazz občinstva po vsem planetu. Glasba je kompleksno zastavljena in je primerljiva s sodobnimi glasbenimi dosežki izvajalcev, kot so npr. Snarky Puppy, Yellow Jackets, Joshua Redman ipd., pri katerih je Jani Šepetavec črpal inspiracijo za svoje skladanje.

Jani je v svoj kvartet zvabil tri izvrstne glasbenike, ki so vsi tudi mojstri improvizacije, sam pa se na saksofonu zelo rad poigrava z različnimi efekti.

Poslušaj album #NextPlz:
https://album.link/si/i/1602068314

Vstopnina: 8 EUR

Prodaja vstopnic na portalu Moje karte: https://www.mojekarte.si/…/jani…/vstopnice-1158826.html

Koproducent dogodka je Narodni dom Maribor

Cikel Blue Planet podpirata Ministrstvo za kulturo in Mestna občina Maribor

SobaZaGosteMaribor: Interesni safari: Vtisi/Odtisi
2022-11-07 16:00 (Europe/Paris) | Vetrinjski dvor in sprehod po mestu
7. 11. 2022 ob 16.00, Vetrinjski dvor in sprehod po mestu
Intersni Safari: Vtisi/Odtisi
Vabljen_a na InteresniSafari z aktualnia gostoma rezidenčnega programa SobaZaGosteMaribor Siryne Eloued in Hamza Chakroun. Dobimo se v ponedeljek, 7. 11. 2022, ob 16.00 na dvorišču Vetrinjskega dvora. Pridruži se nam pri diskusiji in dodaj svojo interpretacijo ali mnenje na začetni lokaciji ali kateri od postojank po mestu.

IntersniSafari je iskanje stičišča med temo raziskovanja gostujočega umetnika in lokalnim okoljem. Med sprehodom po mestu spoznavamo temo in o njej, v obliki predavanja na mestu in pogovora, iščemo sledi v prostoru.

Tokratna rezidenta, Siryne Eloued in Hamza Chakroun, se zanimata za sledi, ki jih lahko najdemo v prostoru, bodisi vidne, bodisi kot posledica širših socialnih vplivov. Iskali bomo vzorce na stenah, sence krošenj dreves in odtise, ki jih je za seboj pustila zgodovina. Pridružite se nam, da fenomene spoznamo skupaj!

poziv

Gostujoča umetnika SobeZaGoste Siryne Eloued in Hamza Chakroun zainteresirane vabita k sodelovanju. Zbirata ročno izdelane klekljane in kvačkane izdelke za veliko skupno umetniško delo.
Stare ali nove, osebne, podedovane ali nekje najdene. Kos ali več kosov, ki bi lahko služili kot televizijski prtiček, namizni prt, spodnje perilo ali otroška kapa. Zbiramo vse vrste del z iglo in kobilico po možnosti bele barve, kar pa ni obvezno. Ne glede na to, ali gre za tradicionalno čipko, gipur, kvačkanje itd. Če si želite, da bi si vaše delo samo izposodili, ga lahko skeniramo in vam ga vrnemo takšnega kot je.
Za prevzem nam do 9. 11. 2022 pišite na guestroommaribor@gmail.com ali jih prinesite v Pekarno Magdalenske mreže, Ob železnici 16, 200 Maribor.

Povezava do originalnega članka

11. kulturni večer invalidov Maribora
2022-11-07 17:00 (Europe/Paris) | Maribor center / SNG Maribor, Kazinska dvorana (Slovenska ulica 27, Maribor)
Vabimo vas, da se udeležite 11. kulturnega večera invalidov Maribora, ki bo 7. novembra 2022, ob 17. uri v Kazinski dvorani SNG Maribor, Slovenska ulica 27.
Tema letošnjega kulturnega večera invalidov bo »Slovensko glasbeno-plesno ljudsko izročilo«.
Vabimo vas, da se nam pridružite!
Milan Kotnik l.r., predsednik Sveta invalidov MO Maribor

Program 11. kulturnega večera invalidov Maribora
SNG Maribor – Kazinska dvorana, 7.11. 2022 ob 17.00
Režija: Zdenka Križanič
Moderator: Bojan Maroševič
Tolmačka slovenskega znakovnega jezika: Marija Koser

Medobčinsko društvo Sožitje Maribor
Plesna skupina VDC Sožitje bo nastopila s točko »Marko skače«

Center Naprej, center za osebe s pridobljeno možgansko poškodbo
Naslov točke: »Lep spomin na stare dni«

Društvo gluhih in naglušnih Podravja Maribor:
»Moje roke so moj glas«, Kulturno umetniška skupina Tihi svet

Medobčinsko društvo civilnih invalidov vojn Maribor
»Oj preljubi sinko moj« (arija) bo izvedel Dezider Cener s harmoniko

Medobčinsko društvo delovnih invalidov Maribor
Ženski komorni zbor bo pod vodstvom zborovodkinje Metke Potisk zapel pesmi:
»Slovenska dežela« Benjamin Ipavec, priredila Daisy
»Kje so tiste stezice« harmonika Ciril Pregelj

Društvo bolnikov po možganski kapi Podravja Maribor
Recital pesmi »Zlata jesen«, avtorica Metka Oset, izvajalca Metka Oset in Edi Majerič

Medobčinsko društvo slepih in slabovidnih Maribor
Glasbena skupina Diatonik iz Dravograda bo zaigral:
»Drvarska koračnica«, priredba Lojze Slak
»Lepo je biti muzikant«, Ansambel bratov Avsenik
Maks Vinšek, vodja skupine diatonik bo zaigral:
»S harmoniko v hribe«, Slavko Avsenik

Društvo paraplegikov Podravja
Jaka Kaučič bo deklamiral avtorski pesmi »Srčnost našega jezika« in »Olimpijada 21«

Združenje multiple skleroze Slovenije, podružnica Maribor
Slavica Jaušovec bo prikazala točko: »Sama sebi«

Društvo vojnih invalidov Maribor
Matjaž Grom bo zapel pesem Alfija Nipiča »Kako lepo je biti muzikant« in pesem ansambla Čudežna polja: »25 ur na dan«

Varstveno delovni center Polž Maribor
Zdravko Prelog bo zapel »Nocoj je ena lušna noč«, avtor Brendi

SONČEK – Mariborsko društvo za cerebralno paralizo
Plesni nastop plesne skupine Sonček
Odlomek iz knjige za otroke Luka Prosnika: »Leopoldove živahne tačke«. Recitira Bojan Maroševič.

Pridržujemo si pravico do spremembe programa!

Vino na meji / Vino na granici
2022-11-07 18:00 - 2022-11-21 19:00 (Europe/Paris) | Maribor center / Vodni stolp na Lentu (Usnjarska ulica 10, Maribor)
Razstava
Otvoritev razstave bo 7. 11. 2022 ob 18.00.
V času med 7. in 21. novembrom 2022 bo v organizaciji Pokrajinskega arhiva Maribor v Vodnem stolpu na Lentu na ogled razstava Vino na meji / Vino na granici, ki je nastala v sodelovanju treh slovenskih in treh hrvaških arhivov.
Gre za predstavitev arhivskega gradiva, ki ga hranijo arhivi in je vezano na vino ter predstavljeno v šestih sklopih:
1. Iz zemlje gre v trto
2. Iz trte gre v grozdje
3. Iz grozdja gre v sode
4. Iz sodov gre v flaše
5. Iz flaše gre v glažke
6. Iz glažkov gre v glave
Vabljeni!

Povezava do originalnega članka

Strast, dojenček in rompompom
2022-11-07 20:00 (Europe/Paris) | Dvorana generala Maistra
Strast, dojenček in rompompom
Stand-up komedija

Cena vstopnice: 16,00 – 19,00 EUR

Vid Valič si je vedno želel otroka.

Vid Valič si je vedno želel otroka, ampak ne kar nekega otroka, temveč prav tega, ki ga je dobil sedaj. Zato je tudi čakal tako dolgo, ker je moral pripraviti vse za njen prihod. Predvsem svoje mentalno stanje, saj ga je čakal šok, da ne bo mogel več ponočevati ali spati 8 do 9 ur v kosu. Pri tem mu je seveda pomagala korona, ki mu je omogočila dopust, ki ga ni želel, zato da je imel prosti čas, ki ga ni potreboval, da je lahko načrtoval svojo prihodnost, ki je ni pričakoval. In če je prej poskušal živet v stilu »Seks, droge in rock ‘n’ roll«, je sedaj spremenil svoj način življenja v »Strast, dojenček in rompompom«.
V svoji novi predstavi bo Vid ugotavljal, kaj imajo skupnega politiki in dojenčki. Kako so lahko ženske tako močne, ko morajo biti, in tako krhke, ko moški tega nočemo. Kako izbereš ime za svojo hčerko, če te preveč ženskih imen spomni na bivše avanturice. Zakaj v šoli za starše predava »standup« komičarka in zakaj je toliko strasti v zvezi ravno takrat, ko ne moreš seksati?
Zakaj ne bi proslavljali ženske moči, če jo lahko? Zakaj ne bi častili dojk nosečih žensk, če jih lahko? Zakaj se ne bi delali norca iz politikov, če se lahko? Zakaj ne bi skupaj ugotavljali za koliko časa moraš dati otroka v zamrzovalnik, da se ne pokvari? V tej osebno izpovedni komediji bo Vid iskal odgovore na vsa ta vprašanja in vam obenem zaupal tudi, kako uspavati dojenčka v manj kot petih minutah.
»Strast, dojenček in rompompom« je komedija, ob kateri se boste vsi spomnili na lepe trenutke iz otroštva, starševstva (tudi, če še niste starši), obdobja korone in seksa pred, med in po nosečnosti.

Vstopnice: 16 € (predprodaja), 19 € (na dan dogodka).

Opozorilo: Dojenček ni vključen v ceno vstopnice.

Nakup kart

Povezava do originalnega članka

12. Mednarodni festival otroškega in mladinskega filma ENIMATION
2022-11-08 00:00 - 2022-11-13 00:00 (Europe/Paris) | Vetrinjski dvor, LGM, GT22
Spoznajmo filmsko ustvarjalnost otrok in mladih iz vsega sveta. ENIMATION festival že dvanajsto leto v Mariboru predstavlja filmsko produkcijo in raziskovanje filmskih krajin najmlajših. V tednu dni si lahko ogledamo izbrane animirane, igrane, dokumentarne in eksperimentalne filme v različnih starostnih kategorijah. Na programu bo več kot 100 kratkih filmov otrok in mladih.
Enimation festival deluje s ciljem navduševati otroke in mlade k raziskovanju in ustvarjanju filmskih in AV izdelkov. Spodbuja k izražanju občutkov skozi medij, skozi pogovore razblinja tabuje, izmenjuje videnje na družbo in doživljanje sveta.
Letošnja edicija festivala izpostavlja temo raznolikosti in tolerance, temo, ki jo je potrebno izpostavljati spet in spet, če želimo v družbi kakovostno sobivati. Film je medij za prenos sporočil, pomaga pri razblinjanju tabujev in težjih tem za pogovor. Film kot orodje za ustvarjanje zaradi kompleksnosti nagovarja skupno ustvarjanje in nas s tem povezuje.
Uživajmo v ustvarjalnosti otrok, mladih in z radovednostjo se vključujemo svet, ki nas obdaja.
::::::::::::::::::::: VEČ :::::::::::::::::::::::::::::::::::
ENIMATION festival je ponovno tukaj. Predstavlja filmsko produkcijo otrok in mladih iz vsega sveta. Ogledamo si lahko izbrane animirane, igrane, dokumentarne in eksperimentalne filme v različnih starostnih kategorijah. Letos je na festival prispelo 733 filmov iz 73 držav izmed katerih je strokovna žirija izbrala 80 filmov, po 10 v posamezne kategorije. Tekmovalni program letos nadgrajuje poseben sklop tematskega programa za otroke in mlade na temo
Raznolikost/Toleranca, kjer bo. najboljši film v kategoriji izbrala publika. Skupaj s spremljevalnim programom si bomo letos lahko v 6 dneh ogledali več kot 100 kratkih filmov.
Otvoritev festivala se vrača na veličastne tire plesnih performansov v sodelovanju s KD Center plesa. Po svečanem uvodu pa bodo na ogled zmagovalni filmi YCN award, ki jih vsako leto izbere mednarodna mreža Youth Cinema Network.
Spremljevalni program letos nadaljuje tradicijo s programom Sveži filmarji, dostopen na spletu. Srečali se bomo s filmskim raziskovanjem, ki je letos obarvan z žanrsko zvrstjo trilerja. Letna produkcija Film Smoothie, ki ga v sklopu delavnic in izobraževanj izvaja Filmsko društvo Film Factory bon a sporedu v petek zvečer. Letos dodaajmop regled letne produkcije Enimation school, šole animiranega filma in ob tej priložnosti tudi premiera kratkega animiranega
filma Kako je kokoška kuhala čaj, avtorice in mentorice za animirani film Hane Repše.
Programski sklop Festival v Fokusu izpostavlja partnerja iz Irana, Mednarodni festival kratkega filma Madrese, ki poteka vzporedno z našim. S kratkimi animiranimi filmi se bo predstavil programski vodja festivala in mentor delavnic za otroke in mlade Mohammad Reza Cheshomi.
Festival spremlja razstava Ekranovih naslovnic, revije za film in televizijo, ki jo od leta 1962 izdaja Slovenska kinoteka, mladi pa se bodo lahko izobraževali na delavnici filmske kritike z Ano Šturm in Anjo Banko.
Festival se kot vsako leto odvija drugi teden v novembru, tokrat od 8.−13. novembra 2022. Teden posvečen filmu otrok in mladih bomo obeležili s projekcijam v dvorani Vetrinjskega dvora v Mariboru, projekcije pa bodo potekale tudi na šolah.
Nedelja programsko povzame tekmovalni program tudi na spletu. S tem omogočamo mladim avtorjem iz vsega sveta, ki na festival ne morejo fizično, vpogled v letošnji filmski izbor.
Filmov iz vsega sveta pa na festivalu ne bi mogli pokazati brez trdega dela študentov Filozofske fakulteta UM, Oddelka za prevodoslovje in njihove mentorice dr. Melite Koletnik, Amy Kennedy ter Roberta Petroviča, ki skrbijo, da so vsi filmi pravilno podnaslovljeni.
Zaključek festivala bo poleg zmagovalnih filmov predstavil tudi zmagovalce na natečaju za najboljši slogan in video klip, ki ga pripravlja Zveza Prijateljev Mladine Maribor v sodelovanju s festivalom Enimation in Mladinskim kulturnim centrom Maribor na temo 100 ljudi 100 čudi.
Enimation festival deluje s ciljem navduševati otroke in mlade k raziskovanju in ustvarjanju filmske in AV krajine. Spodbuja k izražanju občutkov skozi medij, skozi pogovore razblinja tabuje, izmenjuje videnje na družbo in doživljanje sveta.
Letošnja edicija festivala izpostavlja temo raznolikosti in tolerance, temo, ki jo je potrebno izpostavljati spet in spet, če želimo v družbi sobivati kakovostno. Spodbuditi želimo radovednost do drugačnosti in krepiti strpnost, spodbujati sodelovanje in skupno delo ne glede na predsodke. Film nas povezuje. Film zelo redko nastaja kot individualni produkt. Šele ekipno delo, raznolikost znanj in jasen skupni cilj ga pripelje do končne izvedbe.
Uživajmo v ustvarjalnosti otrok, mladih in z radovednostjo se vključujemo svet, ki nas obdaja.
……………………………………….
URNIK FESTIVALA S PREDFESTIVALSKIMI AKTIVNOSTMI:
Sobota, 22. 10. 2022, Vetrinjski dvor
9.00−18.00 Delavnica podnaslavljanja filmov v sodelovanju s Filozofsko fakulteto UM, Oddelek za prevodoslovje
Torek−petek, 23. 10.−27. 10. 2022, po šolah
9.00−12.00 Natečaj in projekcije s pogovori na šolah na temo 100 ljudi 100 čudi v sodelovanju z ZPM Maribor
Torek−petek, 8. 11.−11. 11. 2022, Vetrinjski dvor
18:00 Otvoritev razstave: Kader – sekvenca – revija: 60 let oblikovanja revije Ekran
Torek−petek, 8. 11.−11. 11. 2022, Vetrinjski dvor
9.00−12.00 Projekcije s pogovori in delavnico za šolske skupine po dogovoru, rezervacije: hana@enimation.si
Torek−četrtek, 8. 11.−10. 11. 2022, Vetrinjski dvor
16.00−20.00 Do zadnje besede – Ekranova filmsko-kritična delavnica z Ano Šturm, Anjo Banko in Žigo Brdnikom
Torek, 8. 11. 2022, Vetrinjski dvor
10.00 in 11.00 Raznolikost/Toleranca za otroke, v sodelovanju s projektom Kulturni dnevnik
Sreda, 9. 11. 2022, Vetrinjski dvor
10.00 in 11.00 Raznolikost/Toleranca za otroke, v sodelovanju s projektom Kulturni dnevnik
Četrtek, 10. 11. 2022, Vetrinjski dvor, Lutkovno gledališče Maribor
9.00 in 11.00 MIDI filmarji: Mednarodni tekmovalni program
13.00 MAXI filmarji: Mednarodni tekmovalni program
17.00 MAXI filmarji: Slovenski tekmovalni program
19.00 Otvoritev festivala s plesnim performansom KD Center plesa in projekcijo zmagovalnih filmov Youth Cinema Award (Lutkovno gledališče Maribor)
Petek, 11. 11. 2022, Vetrinjski dvor
19.00 in 11.00 Raznolikost/Toleranca, 13+
16.00 MIDI in MIDI filmarji: Slovenski tekmovalni program
18.00 Festival v fokusu: Mednarodni festival kratkega filma Madrese, Iran
19.30 Produkcija z delavnic Film Factory: Film Smoothie 2022
Sobota, 12. 11. 2022, Vetrinjski dvor
15.00 MINI filmarji: Mednarodni tekmovalni program
17.00 Enimation school: produkcija 2022
18.00 Zaključek festivala ENIMATION 2022
Nedelja, 13. 11. 2022
Tekmovalni program na spletu: https://www.facebook.com/enimation.eu

ENIMATION EKIPA IN PARTNERJI:
Festival nastaja v organizaciji, v sodelovanju in s finančno podporo:
Producent: Društvo za razvoj filmske kulture, ENIMATION
Koproducenti: Narodni dom Maribor, Vetrinjski dvor, Lutkovno gledališče Maribor, GT22, Zavod MARS Maribor
Sofinancerji: Mestna občina Maribor, Javni sklad za kulturne dejavnosti, Narodni dom Maribor, Fundacija SONDA
Partnerji: Youth Cinema Network, Pekarna magdalenske mreže, Mitra, društvo za razvoj avdiovizualne kulturne in medkulturnega dialoga, Filmsko društvo Film Factory, II. gimnazija Maribor, UM Filozofska fakulteta, Zveza prijateljev mladine Maribor, MKC in Maribor skozi rožnata očala
……………………………………
ENIMATION festivalska ekipa / ENIMATION Festival Team
Izvršni in programska vodja / Executive and Programme manager: Rene Puhar in Hana Repše
Selektorji tekmovalnega programa / Selectors of the competition programme: Hana Repše, Miha Šubic
Selektorice tematskega tekmovalnega programa / Selectors of the thematic competition programme: Ajda Varl, Eva Reponj, Iza Ambrožič Simončič
Mentorici delavnice filmske kritike / Mentors of the workshop for film critic: Ana Šturm, Anja Banko
Izvedba delavnic za šolske skupine / Workshop execution for school groups: Hana Repše, Manja Jerič, Irena Pamič, Natalija Zabav
Družbena omrežja / Social media: Žiga Brdnik, Klara Šulek, Tina L. Krevl
Oblikovanje kipcev za nagrajence / Sculptor: Marijan Mirt
Grafično oblikovanje in celostna grafična podoba / Graphic design and overall graphic image: Domen Rupnik
Tehnična izvedba spletnega dela festivala / Technical implementation of the online part of the festival: Domen Rupnik
Odnosi z javnostmi / Public relations: Žiga Brdnik
Prevodi / Translation: Anja Horvat
Lektura / Proofreading: Svetlana Prađeno
Prevod filmskih dialogov / Dialogue translation: Robert Petrovič, lekt. dr. Melita Koletnik, Amy Kennedy in študenti Filozofske fakultete UM, Oddelek za prevodoslovje
Pogostitev na otvoritvi / Reception at the opening: Svetlana Prađeno
Mentorstvo prostovoljcem / Mentor of volunteers: Tanja Veber
Foto in video dokumentiranje / Photo and video diary: Klara Šulek
Izvedba spremljevalnih spletnih aktivnosti za otroke / Implementation of accompanying online activities for children: Zavod Mars Maribor
………………………

Povezava do originalnega članka

Modre urice / Se še spomnite, kako je bilo?
2022-11-08 15:00 - 16:00 (Europe/Paris) | Maribor center / Strossmayerjeva 6
Sprehodili se bomo skoz znane in manj znane mariborske ulice, trge in parke.
V nekatere umetnine na razstavo Podobe Maribora iz Zbirke UGM bomo vstopili v čas izpred 100 let, druge pa nam bodo pokazale današnje prostore z druge perspektive. Povabili pa vas bomo, da boste z nami delili svoje zgodbe iz mariborskih kotičkov.
Cena posamezne ustvarjalnice: 5 €
Obvezne predhodne prijave: 02 22 94 697 ali brigita.strnad@ugm.si

Povezava do originalnega članka

Likovna gimnastika za možgane, 15+
2022-11-08 16:30 - 18:00 (Europe/Paris) | Vetrinjski dvor
Z likovno pedagoginjo Manjo Jerič.

VSAK TOREK, 16.30−18.00.
Vabimo vas k dvomesečnemu raziskovanju, spoznavanju različnih tehnik in pristopov risanja ter sproščanja ob risbi.
Ob likovno meditativni metodi bomo sprostili ustvarjalni proces in postali avtorji mojstrovin. Z različnimi likovnimi nalogami bomo prevetrili naše možgančke, ki krepijo nevronske povezave, širijo percepcijo in krepijo koncentracijo.
Pridruži se lahko prav vsak, saj za risanje fraktalne risbe ni potrebno likovno predznanje.
Cena za 8 srečanj je 160 EUR, 80 EUR/mesec.
Več informacij na: info@marsmaribor.org
Udeleženci delavnice prejmejo vso potrebno spodbudo, materiale in napotke za delo.
Obvezne so prijave. Število mest je omejeno na 10.
Organizator si pridržuje pravico do spremembe programa.

Organizator: Zavod Mars Maribor

Povezava do originalnega članka

Pravljična ura za otroke v Pionirski knjižnici (City), Knjižnici Hoče in Knjižnici Pobrežje ob 17. uri
2022-11-08 17:00 (Europe/Paris) | Pionirske knjižnice v Trgovskem centru City, Knjižnice Hoče in Knjižnice Pobrežje
Pravljična ura za otroke
V torek, 8. oktobra 2022, ob 17. uri.
Vabljeni v pravljične sobe Pionirske knjižnice v Trgovskem centru City, Knjižnice Hoče in Knjižnice Pobrežje.

Povezava do originalnega članka
